**Predmet: Opis poslova za radno mjesto “Voditelj/ica/ica projekta” na projektu**  « The Navigator – Behavioural Disorders Detection and Prevention Curricula in Brod-Posavina County / *Navigator – kurikulum za detekciju i prevenciju poremećaja u ponašanju u Brodsko-posavskoj županiji* »,

Voditelj/ica/ica projekta odgovoran/na je za cjelokupnu stručnu provedbu planiranih projektnih aktivnosti ispred nositelja projekta – Tehnička škola Slavonski Brod, tijekom 12 mjeseci trajanja projekta.

Opis zadataka radnog mjesta Voditelj/ica projekta:

* Direktno odgovoran/na za komunikaciju među partnerima na projektu, koordinaciju i raspodjelu odgovornosti u skladu s opisom projekta, kontrolu provedbe zadataka preuzetih od strane različitih partnera, osiguranje poštivanja vremenski zacrtanih rokova sukladno opisu projekta;
* Koordinira rad svih partnera na projektu s ciljem ispunjenja preuzetih obveza od strane svakog od njih;
* Priprema i vođenje partnerskih koordinacijskih sastanaka i sastanaka stručnih radnih skupina;
* Priprema financijskih i narativnih izvješća – objedinjenih partnerskih izvješća sukladno obvezama Tehničke škole Slavonski Brod kao nositelja projekta preuzetim iz Ugovora o financiranju projekta. Predviđeni period izvještavanja je kvartalno. Osigurava da se dostava i odobrenja financijske popratne dokumentacije za nastale troškove odvija u skladu s postavljenim rokovima;
* Pruža pomoć u programskom osmišljavanju predviđenih evenata (seminara, konferencija), koordinira pripremne radnje za održavanje istih, zadužen/na je za kontrolu prikupljanja sve popratne dokumentacije;
* Upravlja projektnim timom kako bi osigurao/la pravovremeno ispunjenje preuzetih obveza predviđenih ugovorom;
* Odgovoran/na je za svoj rad u programskom dijelu direktno nositelju projekta;